শনিবারের হগ মার্কেট। পুর আধিকারিকদের নিয়ে হঠাত্‍ হাজির মেয়র পারিষদ স্বাস্থ্য। ডিমের দোকানে ঢুকে হাতে তুলে নিলেন স্যাম্পল। শুক্রবারের পর শনিবারও জারি কলকাতা পুরসভার ডিম অভিযান।
 ওয়েব ডেস্ক: শনিবারের হগ মার্কেট। পুর আধিকারিকদের নিয়ে হঠাত্‍ হাজির মেয়র পারিষদ স্বাস্থ্য। ডিমের দোকানে ঢুকে হাতে তুলে নিলেন স্যাম্পল। শুক্রবারের পর শনিবারও জারি কলকাতা পুরসভার ডিম অভিযান। নকল ডিমের সন্ধানে শনিবার পথে পুরসভা। বাজারে ডুকে তল্লাশি খোদ মেয়র পারিষদ স্বাস্থ্যের। নকল ডিমের সন্ধানে শনিবার পথে পুরসভা। বাজারে ডুকে তল্লাশি খোদ মেয়র পারিষদ স্বাস্থ্যের। রবিবার থেকে কলকাতা পুরসভার নিজস্ব ল্যাবে ডিমের স্যাম্পল পরীক্ষা হবে। ভেজাল ডিম ধরতে অভিযান হাওড়াতেও। স্বাস্থ্য বিভাগের মেয়র পারিষদ ভাস্কর ভট্টাচার্যের নেতৃত্বে অভিযান চালানো হয়। হরগঞ্জ বাজার, কদমতলা বাজার, কালীবাবুর বাজারে ডিম পরীক্ষা করে দেখেন পুর আধিকারিকরা। নকল ডিমকাণ্ডে ধৃত ব্যবসায়ী শামিম আনসারিকে জেরায় উঠে এসেছে একাধিক হোলসেলার সংস্থার নাম। ওই সব সংস্থার কর্তাদের জেকে ডিজ্ঞাসাবাদ করছে পুলিস। শামিমের দাবি, নকল ডিমের কারবার তিনি করেন না। হাঁসের ডিম থেকেই বিভ্রান্তি ছড়িয়েছে বলে দাবি তাঁর। শামিমের বক্তব্য ঠিক, নাকি অভিযোগগুলোই সত্যি, পুরসভার ল্যাবে ফরেনসিক পরীক্ষাতেই তা স্পষ্ট হবে।